50. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ. 80265 της 4/5 Οκτ. 1974 (ΦΕΚ  Β΄979) (Διόρθ. Ημαρτ. εν ΦΕΚ Β΄ 1060 της 16  Οκτ. 1974) Περί χορηγήσεως εις κόμματα και συνασπισμούς κομμάτων του προς κατασκευήν ψηφοδελτίων απαιτουμένου χάρτου. Έχοντες υπόψη τας διατάξεις της παρ.1 του άρθρ. 63 του Π.Δ. 650/1974, «περί κωδικοποιήσεως των ισχυουσών διατάξεων της εκλογικής νομοθεσίας», αποφασίζομεν: Σελ. 152,14(γ) Τεύχος 564-Σελ. 94 Καθορίζομεν τα κάτωθι: α. Ο απαιτούμενος χάρτης, δια την κατασκευήν των ψηφοδελτίων των συνδυασμών των κομμάτων και των συνασπισμών κομμάτων, κατά τας βουλευτικάς εκλογάς, χορηγείται δωρεάν υπό του Κράτους. β. Του ούτω χορηγουμένου χάρτου δικαιούνται, κατά τας εν προοιμίω της παρούσης μνημονευομένας διατάξεις, τα κόμματα και οι συνασπισμοί κομμάτων, των οποίων συνδυασμοί υποψηφίων ανεκηρύχθησαν εις το 1/3, τουλάχιστον, των εκλογικών περιφερειών του Κράτους. γ. Η ποσότης του χορηγουμένου δωρεάν χάρτου εις έκαστον κόμμα και συνασπισμόν κομμάτων, είναι ανάλογος προς την απαιτουμένην δια την κατασκευήν αριθμού ψηφοδελτίων μέχρι 50% επί πλέον των εγγεγραμμένων εις τους εκλογικούς καταλόγους του συνόλου των εκλογικών περιφερειών, εις εκάστην των οποίων ήθελεν ανακηρυχθή συνδυασμός του δικαιούχου κόμματος ή συνασπισμού κομμάτων. δ. Τα κόμματα και οι συνασπισμοί κομμάτων, τα δικαιούμενα δωρεάν χάρτου, αιτούνται την χορήγησιν αυτού, παρά του Υπουργείου Εσωτερικών, δι’ αιτήσεως του αρχηγού ή των συναρχηγών ή της διευθυνούσης επιτροπής των ή ειδικού αντιπροσώπου, διοριζομένου αρμοδίως δι’ εγγράφου δηλώσεως. Εν τη αιτήσει, εν η ορίζεται και εκπρόσωπος, εξουσιοδοτημένος δια την παραλαβήν του χάρτου, επισυνάπτονται: 1)Πίναξ των εκλογικών περιφερειών εις τας οποίας ανεκηρύχθησαν συνδυασμοί του κόμματος ή του συνασπισμού κομμάτων. 2)Αντίγραφα των περί ανακηρύξεως των συνδυασμών δικαστικών αποφάσεων. ε. Ο χάρτης χορηγείται, επί αποδείξει, εκ της αποθήκης του Υπουργείου Εσωτερικών, επί τη βάσει εντολής ημών, καθοριζούσης το δικαιούχον κόμμα ή συνασπισμόν κομμάτων, τα στοιχεία του εξουσιοδοτημένου εκπροσώπου αυτών και την χορηγητέαν ποσότητα. Η παρούσα δημοσιευθήτω δια της Εφημερίδος της Κυβερνήσεως. 1.Ζ.α.50 Εκλογή Βουλευτών - Ευρωβουλευτών 